Nr.LM2022/24-1-04/3e/2

**Vienošanās Nr.2**

**par grozījumiem 2022.gada 28.janvāra Valsts pārvaldes deleģētā uzdevuma - ilgstošas sociālās aprūpes un sociālās rehabilitācijas pakalpojumu sniegšana pilngadīgam personām ar smagiem garīga rakstura traucējumiem**

**(personām ar I un II grupas invaliditāti) – veikšanas līgumā Nr.LM2022/24-1-04/3e**

Rīgā, Dokumenta datums ir pēdējā pievienotā

droša elektroniskā paraksta un laika zīmoga datums

**Labklājības ministrija** (turpmāk – Ministrija), valsts sekretāra Ingus Allika personā, kurš rīkojas saskaņā ar Ministru kabineta 2004.gada 27.janvāra noteikumiem Nr.49 „Labklājības ministrijas nolikums”, no vienas puses, un

**Valsts sabiedrība ar ierobežotu atbildību "Daugavpils psihoneiroloģiskā slimnīca"** (turpmāk – Kapitālsabiedrība), valdes priekšsēdētājas Sarmītes Ķikustes un valdes locekļa Reiņa Joksta personās, kuri rīkojas saskaņā ar statūtiem, no otras puses,

turpmāk abi kopā Puses, atsevišķi – Puse,

pamatojoties uz 2022.gada 28.janvārī starp Ministriju un Kapitālsabiedrību noslēgtā Valsts pārvaldes deleģētā uzdevuma - ilgstošas sociālās aprūpes un sociālās rehabilitācijas pakalpojumu sniegšana pilngadīgam personām ar smagiem garīga rakstura traucējumiem (personām ar I un II grupas invaliditāti) – veikšanas līguma (Ministrijas Nr. LM2022/24-1-04/3e) (turpmāk – Līgums) 50.punktu, Ministrijas aprēķinu un 26.08.2022. dienesta ziņojumu Nr.DZ-25-05/238 par līgumcenas paaugstināšanu institūcijām, kuras nodrošina valsts finansētos ilgstošas sociālās aprūpes un sociālās rehabilitācijas pakalpojumus, noslēdz šādu vienošanos par grozījumiem Līgumā (turpmāk – Vienošanās):

1. Izteikt Līguma 3. punktu šādā redakcijā:

“3. Ministrija apmaksā:

3.1. **no 2022.gada 1.janvāra līdz 2022.gada 30.jūnijam 30,32 euro** (trīsdesmit euro, 32 centi) par Pakalpojumiem vienam klientam vienā dienā un Līguma summa ir **ne vairāk kā  971 361,84 *euro*** (deviņi simti septiņdesmit viens tūkstotis trīs simti sešdesmit viens *euro,* 84 centi);

3.2. **no 2022.gada 1.jūlija līdz 2022.gada 31.decembrim 33,35 euro** (trīsdesmit trīs euro, 35 centi) par Pakalpojumiem vienam klientam vienā dienā un Līguma summa ir **ne vairāk kā  1 086 142,80 *euro*** (viens miljons astoņdesmit seši tūkstoši simtu četrdesmit divi *euro,* 80 centi);

3.3. **no 2023.gada 1.janvāra līdz 2023.gada 31.decembrim 33,35 euro** (trīsdesmit trīs euro, 35 centi) par Pakalpojumiem vienam klientam vienā dienā un Līguma summa ir **ne vairāk kā  2 154 576,75 *euro*** (divi miljoni simtu piecdesmit četri tūkstoši pieci simti septiņdesmit seši *euro,* 75 centi);

3.4. **no 2024.gada 1.janvāra līdz 2024.gada 31.decembrim 33,35 euro** (trīsdesmit trīs euro, 35 centi) par Pakalpojumiem vienam klientam vienā dienā un Līguma summa ir **ne vairāk kā  2 160 479,70 *euro*** (divi miljoni simtu sešdesmit tūkstoši četri simti septiņdesmit deviņi *euro,* 70 centi).”

1. Vienošanās stājas spēkā ar dienu, kad to parakstījusi pēdējā no Pusēm, un ir piemērojama Pušu saistībām no 2022.gada 1.jūlija.
2. Vienošanās ir Līguma neatņemama sastāvdaļa, ir sagatavota elektroniski uz 2 (divām) lapām un parakstīta ar drošu elektronisko parakstu un satur laika zīmogu. Pusēm ir pieejama abpusēji parakstīta Vienošanās elektroniskā formā.

|  |  |  |  |
| --- | --- | --- | --- |
| MINISTRIJA | | | KAPITĀLSABIEDRĪBA |
| Labklājības ministrija  Reģistrācijas Nr. 90000022064  Skolas iela 28, Rīga, LV-1331  Valsts kase, TRELLV22  Konta Nr.LV79TREL2180396037000    valsts sekretārs I.Alliks | |  | | --- | | Valsts sabiedrība ar ierobežotu atbildību  „Daugavpils psihoneiroloģiskā slimnīca”  Reģistrācijas Nr. 50003407881  Lielā Dārza iela 60/62, Daugavpils,  LV-5417  Valsts kase, TRELLV22  Konta Nr. LV71TREL9182021000000  valdes priekšsēdētāja S.Ķikuste  valdes loceklis R. Joksts | | | |

|  |  |
| --- | --- |
|  |  |
|  |  |

*Dokuments parakstīts ar drošu elektronisko parakstu un satur laika zīmogu*